title: 2003/632/EZ: Odluka Komisije od 26. kolovoza 2003. o izmjeni Odluke 2000/147/EZ o provedbi Direktive Vijeća 89/106/EEZ u vezi s razredbom reakcije na požar građevnih proizvoda (priopćena pod brojem dokumenta C(2003) 2986)  Tekst značajan za EGP

text:
               13/Sv. 058

               HR

               Službeni list Europske unije

               65

         32003D0632

               L 220/5

               SLUŽBENI LIST EUROPSKE UNIJE

               26.08.2003.

      ODLUKA KOMISIJE

   od 26. kolovoza 2003.
   o izmjeni Odluke 2000/147/EZ o provedbi Direktive Vijeća 89/106/EEZ u vezi s razredbom reakcije na požar građevnih proizvoda
   (priopćena pod brojem dokumenta C(2003) 2986)
   (Tekst značajan za EGP)
   (2003/632/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 20. stavak 2.,
   budući da:

               (1)

               Komisija je Odlukom 2000/147/EZ (3) utvrdila razredbeni sustav reakcije na požar građevnih proizvoda.

               (2)

               Nakon pregleda određenih obitelji proizvoda, treba utvrditi odvojene razrede reakcije na požar linearnih proizvoda za toplinsku izolaciju cijevi.

               (3)

               Stoga Odluku 2000/147/EZ treba na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Prilog Odluci 2000/147/EZ izmjenjuje se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 26. kolovoza 2003.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

      (3)  SL L 50, 23.2.2000., str. 14.
   PRILOG
   U Prilog Odluci 2000/147/EZ dodaje se sljedeća tablica:

      „Tablica 3.

      RAZREDI OTPORNOSTI NA POŽAR LINEARNIH PROIZVODA ZA TOPLINSKU IZOLACIJU CIJEVI

                  Razred

                  Ispitna metoda/metode

                  Kriteriji razredbe

                  Dodatna razredba

                  A1L

                  EN ISO 1182 (1);
                  i

                  ΔΤ ≤ 30 °C; i
                  Δm ≤ 50 %; i
                  tf = 0 (tj. bez stalnog plamena)

                  —

                  EN ISO 1716

                  PCS ≤ 2,0 MJ.kg-1
                      (1); i
                  PCS ≤ 2,0 MJ.kg-1
                      (2); i
                  PCS ≤ 1,4 MJ.m-2
                      (3); i
                  PCS ≤ 2,0 MJ.kg-1
                      (4)

                  —

                  A2L

                  EN ISO 1182 (1);
                  ili

                  ΔΤ ≤ 50 °C; i
                  Δm ≤ 50 %; i tf ≤ 20s

                  —

                  EN ISO 1716;
                  i

                  PCS ≤ 3,0 MJ.kg-1
                      (1); i
                  PCS ≤ 4,0 MJ.m-2
                      (2); i
                  PCS ≤ 4,0 MJ.m-2
                      (3); i
                  PCS ≤ 3,0 MJ.kg-1
                      (4)

                  —

                  EN 13823 (SBI)

                  FIGRA ≤ 270 W.s-1; i
                  LFS < rub uzorka; i
                  THR600s ≤ 7,5 MJ

                  Stvaranje dima (5); i
                  goruće kapljice/komadići (6)

                  BL

                  EN 13823 (SBI);
                  i

                  FIGRA ≤ 270 W.s-1; i
                  LFS < rub uzorka; i
                  THR600s ≤ 7,5 MJ

                  Stvaranje dima (5); i
                  goruće kapljice/komadići (6)

                  EN ISO 11925-2: (8)

                  Izloženost = 30s

                  Fs ≤ 150mm unutar 60s

                  CL

                  EN 13823 (SBI);
                  i

                  FIGRA ≤ 460 W.s-1; i
                  LFS < rub uzorka; i
                  THR600s ≤ 15 MJ

                  Stvaranje dima (5); i
                  goruće kapljice/komadići (6)

                  EN ISO 11925-2 (8):
                  Izloženost = 30s

                  Fs ≤ 150mm unutar 60s

                  DL

                  EN 13823 (SBI);
                  i

                  FIGRA ≤ 2100 W.s-1

                  THR600s ≤ 100 MJ

                  Stvaranje dima (5);i
                  goruće kapljice/komadići (6)

                  EN ISO 11925-2 (8):
                  Izloženost = 30s

                  Fs ≤ 150mm unutar 60s

                  EL

                  EN ISO 11925-2 (8):
                  Izloženost = 15s

                  Fs ≤ 150mm unutar 20s

                  Goruće kapljice/komadići (7)

                  FL

                  Nije utvrđena otpornost

      (1)  Za homogene proizvode i bitne sastavne dijelove nehomogenih proizvoda.

      (2)  Za svaki vanjski nebitni sastavni dio nehomogenih proizvoda.

      (3)  Za svaki unutarnji nebitni sastavni dio nehomogenih proizvoda.

      (4)  Za proizvod kao cjelinu.

      (5)  s1 = SMOGRA ≤ 105 m2.s-2 i TSP600s ≤ 250 m2; s2 = SMOGRA ≤ 580 m2.s-2 i TSP600s ≤ 1 600 m2; s3 = nije s1 ili s2.

      (6)  d0 = nema gorućih kapljica/komadića u EN13823 (SBI) unutar 600s; d1 = nema gorućih kapljica/komadića koji traju dulje od 10s u EN13823 (SBI) unutar 600s; d2 = nije d0 ili d1; zapaljenje papira u EN ISO 11925-2 dovodi do razredbe d2.

      (7)  Uspješno = nema zapaljenja papira (nema razredbe); neuspješno = zapaljenje papira (razredba d2).

      (8)  Pod uvjetima površinske izloženosti plamenu i, ako je prikladno za krajnje primjenu proizvoda, izloženost rubova plamenu.”


title: 2014/363/EU: Odluka Komisije оd 13. lipnja 2014. o izmjeni Odluke 2007/742/EZ o električnim, plinskim ili apsorpcijskim plinskim toplinskim crpkama (priopćeno pod brojem dokumenta C(2014) 3838)  Tekst značajan za EGP

text:
               17.6.2014

               HR

               Službeni list Europske unije

               L 177/60

         ODLUKA KOMISIJE
   оd 13. lipnja 2014.
   o izmjeni Odluke 2007/742/EZ o električnim, plinskim ili apsorpcijskim plinskim toplinskim crpkama

         (priopćeno pod brojem dokumenta C(2014) 3838)

   (Tekst značajan za EGP)

      (2014/363/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 3. točku (c),
   nakon savjetovanja s Odborom Europske unije za znak zaštite okoliša,
   budući da:

               (1)

               Toplinske crpke zrak/voda, slana voda/voda i voda/voda koje opskrbljuju sustav centralnog grijanja na vodu toplinom u području su primjene Odluke Komisije 2014/314/EU od 28. svibnja 2014. o utvrđivanju ekoloških kriterija za dodjelu znaka za okoliš EU-a za grijače na vodu (2).

               (2)

               Odluka Komisije 2007/742/EZ od 9. studenoga 2007. o utvrđivanju ekoloških mjerila za dodjelu znaka zaštite okoliša Zajednice za električne, plinske ili apsorpcijske plinske toplinske crpke (3) istječe 31. listopada 2014.

               (3)

               Napravljena je procjena kako bi se ocijenile relevantnost i prikladnost trenutačnih ekoloških mjerila i s njima povezanih zahtjeva u pogledu procjene i provjere koji su utvrđeni tom Odlukom. S obzirom na različite faze postupka revizije te Odluke, primjereno je produžiti razdoblje valjanosti ekoloških mjerila i s njima povezanih zahtjeva u pogledu procjene i provjere koje ona propisuje. Razdoblje valjanosti ekoloških mjerila i s njima povezanih zahtjeva u pogledu procjene i provjere propisanih u Odluci 2007/742/EZ trebalo bi produžiti do 31. prosinca 2016.

               (4)

               Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010.

               (5)

               Odluku 2007/742/EZ trebalo bi stoga izmijeniti na odgovarajući način,

         DONIJELA JE OVU ODLUKU:
   Članak 1.
   Odluka 2007/742/EZ mijenja se kako slijedi:

               1.

               U članku 1. trećem stavku dodaje se sljedeća točka (c):

                           „(c)

                           toplinske crpke namijenjene za opskrbu sustava centralnog grijanja na vodu toplinom”.

               2.

               U članku 4. datum „31. listopada 2014.” zamjenjuje se datumom „31. prosinca 2016.”

         Članak 2.
   Ova je Odluka upućena državama članicama.

      Sastavljeno u Bruxellesu 13. lipnja 2014.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.

      (2)  SL L 164, 3.6.2014., str. 83.

      (3)  SL L 301, 20.11.2007., str. 14.


Odluka Komisije od 16/05/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7182 - VISTEON CORPORATION / AUTOMOTIVE ELECTRONICS BUSINESS OF JOHNSON CONTROLS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2007/201/EZ: Odluka Komisije od 27. ožujka 2007. o izmjeni Odluke 2002/757/EZ o privremenim hitnim fitosanitarnim mjerama radi sprečavanja unošenja Phytophthora ramorum Werres, De Cock & Man in ‘t Veld sp. nov. u Zajednicu i njegovog širenja unutar Zajednice (priopćena pod brojem dokumenta C(2007) 1292)

text:
               03/Sv. 45

               HR

               Službeni list Europske unije

               295

         32007D0201

               L 090/83

               SLUŽBENI LIST EUROPSKE UNIJE

         ODLUKA KOMISIJE
   od 27. ožujka 2007.
   o izmjeni Odluke 2002/757/EZ o privremenim hitnim fitosanitarnim mjerama radi sprečavanja unošenja Phytophthora ramorum Werres, De Cock & Man in ‘t Veld sp. nov. u Zajednicu i njegovog širenja unutar Zajednice
   (priopćena pod brojem dokumenta C(2007) 1292)
   (2007/201/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno četvrtu rečenicu njezinog članka 16. stavka 3.,
   budući da:

               (1)

               Odlukom Komisije 2002/757/EZ (2) zahtijevalo se od država članica donošenje privremenih hitnih fitosanitarnih mjera radi sprečavanja unošenja Phytophthora ramorum Werres, De Cock & Man in ‘t Veld sp. nov. u Zajednicu i njegovog širenja unutar Zajednice (dalje u tekstu: „štetni organizam”).

               (2)

               Na temelju najnovijih znanstvenih podataka o mogućoj šteti koju uzrokuje štetni organizam proizlazi da je potrebno proširiti i ažurirati popis bilja, drva i kore osjetljivih na štetni organizam.

               (3)

               Kako bi se izbjeglo pogrešno tumačenje, potrebno je jasno utvrditi da su biljne putovnice potrebne za svako premještanje određenih vrsta osjetljivog bilja unutar Zajednice.

               (4)

               Kao rezultat službenih pregleda provedenih u okviru Odluke 2002/757/EZ vidljivo je da su godišnje potrebna barem dva službena pregleda određenih vrsta osjetljivog bilja na mjestima proizvodnje tijekom razdoblja rasta kako bi se potvrdila odsutnost štetnog organizma. Kako bi se omogućilo dovoljno vremena za prilagodbu ovom zahtjevu, on se treba primjenjivati od 1. svibnja 2007.

               (5)

               Daljnje iskustvo u provedbi mjera iskorjenjivanja na mjestima izbijanja pokazalo je da mjere trebaju uključivati ne samo biljke nego i pripadajući uzgojni supstrat i biljni otpad. Te mjere također trebaju uključivati fitosanitarne mjere na uzgojnoj površini oko takvih mjesta.

               (6)

               Osim toga, čini se potrebnim nastaviti s pregledima koje provode države članice u pogledu dokazivanja zaraze štetnim organizmom te obavješćivati o rezultatima tih pregleda svake godine.

               (7)

               Potrebno je pregledati rezultate takvih mjera nakon sljedeće sezone rasta te razmotriti moguće naknadne mjere u svjetlu rezultata tog pregleda. Naknadne mjere također trebaju uzeti u obzir informacije i znanstvena mišljenja koja moraju dostaviti države članice.

               (8)

               Odluku 2002/757/EZ stoga treba na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odluka 2002/757/EZ mijenja se kako slijedi:

               1.

               U članku 1., stavci 2., 3. i 4. zamjenjuju se sljedećim:
               „2.   ‚osjetljivo bilje” znači bilje, osim ploda i sjemena, Acer macrophyllum Pursh, Acer pseudoplatanus L., Adiantum aleuticum (Rupr.) Pariz, Adiantum jordanii C. Muell., Aesculus californica (Spach) Nutt., Aesculus hippocastanum L., Arbutus menziesii Pursch., Arbutus unedo L., Arctostaphylos spp. Adans, Calluna vulgaris (L.) Hull, Camellia spp. L., Castanea sativa Mill., Fagus sylvatica L., Frangula californica (Eschsch.) Gray, Frangula purshiana (DC.) Cooper, Fraxinus excelsior L., Griselinia littoralis (Raoul), Hamamelis virginiana L., Heteromeles arbutifolia (Lindley) M. Roemer, Kalmia latifolia L., Laurus nobilis L., Leucothoe spp. D. Don, Lithocarpus densiflorus (Hook. & Arn.) Rehd., Lonicera hispidula (Lindl.) Dougl. ex Torr.&Gray, Magnolia spp. L., Michelia doltsopa Buch.–Ham. ex DC, Nothofagus obliqua (Mirbel) Blume, Osmanthus heterophyllus (G. Don) P. S. Green, Parrotia persica (DC) C.A. Meyer, Photinia x fraseri Dress, Pieris spp. D. Don, Psuedotsuga menziesii (Mirbel) Franco, Quercus spp. L., Rhododendron spp.L., isključujući Rhododendron simsii Planch., Rosa gymnocarpa Nutt., Salix caprea L., Sequoia sempervirens (Lamb. ex D. Don) Endl., Syringa vulgaris L., Taxus spp. L., Trientalis latifolia (Hook), Umbellularia californica (Hook. & Arn.) Nutt., Vaccinium ovatum Pursh i Viburnum spp. L.
               3.   ‚osjetljivo drvo” znači drvo Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. i Taxus brevifolia Nutt.
               4.   ‚osjetljiva kora” izolirana je kora Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. i Taxus brevifolia Nutt.”

               2.

               U članku 5., riječi „iz mjesta njihove proizvodnje” zamjenjuju se riječima „unutar Zajednice”.

               3.

               U članku 6. stavak 2. zamjenjuje se sljedećim:
               „2.   Ne dovodeći u pitanje odredbe članka 16. stavka 1. Direktive 2000/29/EZ, rezultati ovih pregleda predviđenih u prvom stavku dostavljaju se Komisiji i ostalim državama članicama svake godine do 1. prosinca.”

               4.

               U članku 8., datum „31. prosinca 2004.” zamjenjuje se datumom „31. siječnja 2008.”.

               5.

               Prilog se izmjenjuje u skladu s Prilogom ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 27. ožujka 2007.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2006/35/EZ (SL L 88, 25.3.2006., str. 9.).

      (2)  SL L 252, 20.9.2002., str. 37. Odluka kako je izmijenjena Odlukom 2004/426/EZ (SL L 154, 30.4.2004., str. 1., kako je ispravljena u SL L 189, 27.5.2004., str. 1.).

      PRILOG
      Točka 3. Priloga Odluci 2002/757/EZ mijenja se kako slijedi:

                  1.

                  U prvoj rečenici, riječi „otpremati s mjesta proizvodnje” zamjenjuju se riječima „premještati unutar Zajednice”.

                  2.

                  U točki (b) umeće se sljedeća rečenica ispred „ili”:
                  „i, od 1. svibnja 2007. nadalje, provedenih barem dvaput tijekom sezone rasta u prikladno vrijeme aktivnog rasta bilja; učestalost ovih pregleda uzima u obzir poseban sustav biljne proizvodnje,”.

                  3.

                  Točka (c) zamjenjuje se sljedećim:

                              „(c)

                              u slučajevima kada su na mjestu proizvodnje pronađeni znakovi štetnog organizma na biljkama, provedeni su odgovarajući postupci radi njegovog iskorjenjivanja koji se sastoje barem od sljedećeg:

                                          i.

                                          uništenja zaraženog bilja i svog osjetljivog bilja u krugu od 2 m od zaraženog bilja, uključujući pripadajući uzgojni supstrat i biljne ostatke;

                                          ii.

                                          za svo osjetljivo bilje u krugu od 10 m od zaraženog bilja te svo ostalo bilje podrijetlom iz zaražene partije:

                                                      —

                                                      bilje je zadržano na mjestu proizvodnje,

                                                      —

                                                      provedeni su dodatni službeni pregledi barem dvaput u razdoblju od tri mjeseca nakon poduzetih mjera iskorjenjivanja za vrijeme aktivnog rasta bilja,

                                                      —

                                                      tijekom tog tromjesečnog razdoblja nije bilo tretiranja bilja koji mogu suzbiti simptome zaraze štetnim organizmom,

                                                      —

                                                      navedenim službenim pregledima nije otkrivena zaraza bilja štetnim organizmom;

                                          iii.

                                          za svo ostalo osjetljivo bilje na mjestu proizvodnje, biljke su podvrgnute službenim detaljnim ponovnim pregledima nakon nalaza i tim pregledima nije utvrđena zaraza štetnim organizmom;

                                          iv.

                                          poduzimanja odgovarajućih fitosanitarnih mjera na uzgojnoj površini u krugu od 2 m od zaraženog bilja.”


title: 90/254/EEZ: Odluka Komisije od 10. svibnja 1990. o utvrđivanju uvjeta za odobravanje uzgojnih organizacija i udruženja koja uspostavljaju ili vode matične knjige uzgojno valjanih ovaca i koza čistih pasmina

text:
               03/Sv. 018

               HR

               Službeni list Europske unije

               11

         31990D0254

               L 145/30

               SLUŽBENI LIST EUROPSKE UNIJE

               10.05.1990.

      ODLUKA KOMISIJE

   od 10. svibnja 1990.
   o utvrđivanju uvjeta za odobravanje uzgojnih organizacija i udruženja koja uspostavljaju ili vode matične knjige uzgojno valjanih ovaca i koza čistih pasmina
   (90/254/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća br. 89/361/EEZ od 30. svibnja 1989. o uzgojno valjanim ovcama i kozama čistih pasmina (1), a posebno prvu alineju članka 4. te Direktive,
   budući da matične knjige u svim državama članica vode ili uspostavljaju uzgojne organizacije ili udruženja ili službena tijela; budući da je, stoga, potrebno utvrditi uvjete za odobravanje uzgojnih organizacija i udruženja;
   budući da uzgojne organizacije ili udruženja moraju podnijeti zahtjev za službenim odobravanjem nadležnim tijelima države članice na čijem je državnom području njihovo sjedište;
   budući da tijela države članice kojima je podnesen zahtjev moraju službeno odobriti uzgojne organizacije ili udruženja koja ispunjavaju određene uvjete i koja imaju utvrđene ciljeve;
   budući da su mjere predviđene ovom Odlukom u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Da bi bile službeno odobrene, uzgojne organizacije ili udruženja koje vode ili uspostavljaju matične knjige moraju podnijeti zahtjev nadležnim tijelima one države članice na čijem je državnom području njihovo sjedište.
   Članak 2.
   1.   Nadležna tijela navedene države članice moraju službeno odobriti svaku uzgojnu organizaciju ili udruženje koje vodi ili uspostavlja matične knjige, a koje ispunjava uvjete utvrđene u Prilogu.
   2.   Međutim, u državi članici u kojoj za određenu pasminu već postoji jedna ili više službeno odobrenih uzgojnih organizacija ili udruženja, nadležna tijela navedene države članice mogu odbiti odobravanje nove uzgojne organizacije ili udruženja ako ta uzgojna organizacija ili udruženje dovodi u opasnost očuvanje pasmine ili ugrožava zootehnički program postojećeg udruženja ili organizacije. U tom slučaju, država članica obavješćuje Komisiju o izdanim odobrenjima i o odbijenim zahtjevima za priznavanje.
   Članak 3.
   Nadležna tijela navedene države članice ukidaju službeno odobrenje svakoj uzgojnoj organizaciji ili udruženju koje vodi matične knjige ako navedena uzgojna organizacija ili udruženje više ne ispunjava sustavno uvjete utvrđene u Prilogu.
   Članak 4.
   Ova je Odluka upućena državama članicama.

      Sastavljeno u Bruxellesu 10. svibnja 1990.

            Za Komisiju

         Ray MAC SHARRY

            Član Komisije

      (1)  SL L 153, 6.6.1989., str. 30.
   PRILOG
   Da bi bile službeno odobrene, uzgojne organizacije i udruženja koja vode ili uspostavljaju matične knjige moraju:

               1.

               imati pravnu osobnost u skladu s važećim zakonodavstvom države članice u kojoj se podnosi zahtjev;

               2.

               dokazati nadležnim tijelima:

                           (a)

                           da učinkovito posluju;

                           (b)

                           da mogu provoditi provjere potrebne za upisivanje rodoslovlja;

                           (c)

                           da imaju dovoljno velik broj životinja za provođenje uzgojnog programa za poboljšanje pasmine ili da imaju dovoljno veliko stado za očuvanje pasmine, ako je to potrebno;

                           (d)

                           da znaju koristiti podatke o proizvodnosti životinja koji su potrebni za provođenje uzgojnog programa za unapređenje ili očuvanje pasmine;

               3.

               imati pravila o:

                           (a)

                           utvrđivanju osobina pasmine (ili pasmina);

                           (b)

                           sustavu označivanja životinja;

                           (c)

                           sustavu registracije podrijetla;

                           (d)

                           određivanju uzgojnih ciljeva;

                           (e)

                           sustavima primjene podataka o proizvodnosti životinja koji omogućavaju procjenu genetske vrijednosti životinja;

                           (f)

                           podjeli matične knjige na dijelove, ako postoje različiti uvjeti za upis životinja ili ako postoje različiti postupci razvrstavanja životinja upisanih u matičnu knjigu;

               4.

               imati statut koji posebno propisuje načelo nediskriminacije među članovima.


Odluka Komisije od 05/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7374 - BAIN CAPITAL / ITOCHU / BELLSYSTEM) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 21/06/2011 u kojoj se određuje koncentracija kompatibilna sa zajedničkim tržištem (Predmet br. COMP/M.6241 - CIE MANAGEMENT II / GRUPPO COIN) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2004/462/EZ: Odluka Komisije od 29. travnja 2004. o izmjeni dodatka A Priloga X. Aktu o pristupanju iz 2003. za uključenje nekih objekata u sektoru mesa u Mađarskoj na popis objekata u prijelaznom razdoblju (priopćena pod brojem dokumenta C(2004) 1715)  Tekst značajan za EGP

text:
               03/Sv. 42

               HR

               Službeni list Europske unije

               235

         32004D0462

               L 156/135

               SLUŽBENI LIST EUROPSKE UNIJE

         ODLUKA KOMISIJE
   od 29. travnja 2004.
   o izmjeni dodatka A Priloga X. Aktu o pristupanju iz 2003. za uključenje nekih objekata u sektoru mesa u Mađarskoj na popis objekata u prijelaznom razdoblju
   (priopćena pod brojem dokumenta C(2004) 1715)
   (Tekst značajan za EGP)
   (2004/462/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Ugovor o pristupanju Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke (1), a posebno njegov članak 2. stavak 3.,
   uzimajući u obzir Akt o pristupanju Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke (2), a posebno njegov Prilog X., poglavlje 5., odjeljak B, točku 1. alineju (d),
   budući da:

               (1)

               Prilog X., poglavlje 5., odjeljak B, točka 1. alineja (a) Akta o pristupanju predviđa da se strukturalni zahtjevi propisani u Prilogu I. Direktivi Vijeća 64/433/EEZ od 26. lipnja 1964. o zdravstvenim problemima koji utječu na promet svježim mesom unutar Zajednice (3) ne primjenjuju na objekte u Mađarskoj navedene u dodatku A Priloga X. Aktu o pristupanju do 31. prosinca 2006., podložno određenim uvjetima.

               (2)

               U Mađarskoj još 15 objekata velikog kapaciteta za preradu mesa ima poteškoće pri usklađivanju sa strukturalnim zahtjevima do 1. svibnja 2004. koji su propisani u Prilogu I. Direktivi 64/433/EEZ.

               (3)

               Slijedom toga, ovih 15 objekata treba vremena kako bi priveli kraju postupak modernizacije da bi bili u potpunosti sukladni relevantnim strukturalnim zahtjevima iz Direktive 64/433/EEZ.

               (4)

               15 objekata koji su trenutačno u zaključnoj fazi modernizacije dalo je pouzdana jamstva da imaju potrebna sredstva za ispravljanje preostalih nedostataka u kratkom roku i dobilo je od mađarskog Odjela za veterinarstvo i kontrolu hrane povoljno mišljenje u pogledu okončanja postupka modernizacije.

               (5)

               Za Mađarsku, dostupne su detaljne informacije o nedostacima u svakom objektu.

               (6)

               Kako bi se olakšao prijelaz s postojećeg režima u Mađarskoj na režim koji je rezultat primjene veterinarskog zakonodavstva Zajednice, opravdano je stoga na zahtjev Mađarske odobriti prijelazno razdoblje za ovih 15 objekata.

               (7)

               Zbog toga što je postupak modernizacije 15 objekata u zaključnoj fazi, prijelazno razdoblje potrebno je ograničiti na najviše 12 mjeseci.

               (8)

               Stalni odbor za prehrambeni lanac i zdravlje životinja je obaviješten o mjerama iz ove Odluke,

         DONIJELA JE OVU ODLUKU:
   Članak 1.
   1.   Objekti navedeni u Prilogu ovoj Odluci dodaju se dodatku A iz poglavlja 5., odjeljka B, točke 1. Priloga X. Aktu o pristupanju iz 2003.
   2.   Za objekte navedene u Prilogu ovoj Odluci primjenjuju se pravila predviđena u Prilogu X., poglavlju 5., odjeljku B, točki 1. alineji (b) Akta o pristupanju.
   Članak 2.
   Ova se Odluka primjenjuje podložno i od datuma stupanja na snagu Ugovora o pristupanju Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke.
   Članak 3.
   Ova je Odluka upućena državama članicama.

      Sastavljeno u Bruxellesu 29. travnja 2004.

            Za Komisiju

         David BYRNE

            Član Komisije

      (1)  SL L 236, 23.9.2003., str. 17.

      (2)  SL L 236, 23.9.2003., str. 33.

      (3)  SL 121, 29.7.1964., str. 2012/64. Direktiva kako je zadnje izmijenjena Aktom o pristupanju iz 2003.
   PRILOG
   Objekti za preradu mesa u prijelaznom razdoblju

               Br.

               Broj veterinarskog odobrenja

               Naziv i adresa objekta

               Sektor: Meso

               Datum usklađenosti

               Djelatnost objekta

               Svježe meso, klanje, rasijecanje

               Mesni proizvodi

               Hladnjača

               1.

               02522

               Halász Gábor, Ballószög

               x

               31.12.2004.

               2.

               02523

               Fejes és Társa Kft., Kecel

               x

               30.5.2004.

               3.

               02524

               Zvertyelhús Kft., Kisszállás

               x

               31.12.2004.

               4.

               03525

               Atalante Kft., Kaszaper

               x

               30.3.2005.

               5.

               04526

               Agrár COOP Kft, Mezőkövesd

               x

               30.4.2005.

               6.

               06527

               MUR HÚS- M Kft, Martonvásár

               x

               30.4.2005.

               7.

               06528

               Kalória Kft., Szabadbattyány

               x

               30.4.2005.

               8.

               08529

               Hajdú-Hús 2000 Kft., Debrecen

               x

               30.4.2005.

               9.

               08530

               Szoboszlóhús Kft., Hajdúhadház

               x

               31.5.2004.

               10.

               08531

               IMKI-Food Kft., Biharnagybajom

               x

               1.8.2004.

               11.

               11532

               Agro Produkt Kft, Pásztó

               x

               1.8.2004.

               12.

               13533

               Carnarium Kft, Juta

               x

               1.11.2004.

               13.

               13534

               Kapos-Ternero Kft., Hetes

               x

               30.4.2005.

               14.

               14535

               Borkesz Hús Kft, Kisvárda

               x

               31.3.2005.

               15.

               16536

               Hús Trió Kft, Simontornya

               x

               30.3.2005.


title: 90/257/EEZ: Odluka Komisije od 10. svibnja 1990. o kriterijima prihvaćanja za uzgoj uzgojno valjanih ovaca i koza čistih pasmina i za korištenje njihovog sjemena, jajnih stanica i zametaka

text:
               03/Sv. 018

               HR

               Službeni list Europske unije

               16

         31990D0257

               L 145/38

               SLUŽBENI LIST EUROPSKE UNIJE

               10.05.1990.

      ODLUKA KOMISIJE

   od 10. svibnja 1990.
   o kriterijima prihvaćanja za uzgoj uzgojno valjanih ovaca i koza čistih pasmina i za korištenje njihovog sjemena, jajnih stanica i zametaka
   (90/257/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 89/361/EEZ od 30. svibnja 1989. o uzgojno valjanim ovcama i kozama čistih pasmina (1), a posebno njezin članak 4.,
   budući da Direktiva 89/361/EEZ predviđa postupnu liberalizaciju trgovine uzgojno valjanim ovcama i kozama čistih pasmina unutar Zajednice; budući da je, s tim u vezi, potrebno dodatno usklađivanje s obzirom na prihvaćanje za uzgoj takvih životinja i njihovog sjemena, jajnih stanica i embrija;
   budući da se odredbe koje se odnose na prihvaćanje za uzgoj odnose na životinje kao i na njihovo sjeme, jajne stanice i zametke;
   budući da treba predvidjeti da sjemenom, jajnim stanicama i zametcima može rukovati samo službeno ovlašteno osoblje kako bi se osigurala jamstva za postizanje željenog cilja;
   budući da su mjere predviđene ovom Odlukom u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Ne dovodeći u pitanje članak 2., sve uzgojno valjane ovce i koze čistih pasmina, bilo muške ili ženske životinje, koje su upisane u matičnu knjigu prihvatit će se za uzgoj.
   Članak 2.
   1.   Uzgojno valjani ovnovi i jarčevi čistih pasmina prihvaćaju se za potrebe umjetnog osjemenjivanja i korištenja njihovog sjemena, ako su bili podvrgnuti ispitivanju za praćenje njihove proizvodnosti i procjeni njihove genetske vrijednosti u skladu s Odlukom Komisije 90/256/EEZ (2).
   2.   Uzgojno valjani ovnovi i jarčevi čistih pasmina prihvaćaju se za potrebe službenog ispitivanja i korištenja njihovog sjemena, unutar granica količina količinskih ograničenja potrebnih za ispitivanje njihove proizvodnosti osobina i procjenu njihove genetske vrijednosti u skladu s Odlukom 90/256/EEZ.
   3.   Ženske životinje uzgojno valjanih ovaca i koza čistih pasmina prihvaćaju se za uzgoj i korištenje njihovih jajnih stanica i zametaka.
   Članak 3.
   Sjeme, jajne stanice i zametci moraju se prikupljati, obrađivati i pohranjivati u službeno odobrenom centru i njima mora rukovati službeno ovlašteno osoblje.
   Članak 4.
   Ova je Odluka upućena državama članicama.

      Sastavljeno u Bruxellesu 10. svibnja 1990.

            Za Komisiju

         Ray MAC SHARRY

            Član Komisije

      (1)  SL L 153, 6.6.1989., str. 30.

      (2)  SL L 145, 8.6.1990., str. 35.


title: 2010/226/EU: Odluka Komisije od 20. travnja 2010. o ponovnom ispitivanju ograničenja za kratkolančane klorirane parafine (tvari SCCP) navedene u Prilogu XVII. Uredbi (EZ) br. 1907/2006 Europskog parlamenta i Vijeća (priopćena pod brojem dokumenta C(2010) 1942)  Tekst značajan za EGP

text:
               13/Sv. 053

               HR

               Službeni list Europske unije

               153

         32010D0226

               L 100/15

               SLUŽBENI LIST EUROPSKE UNIJE

               20.04.2010.

      ODLUKA KOMISIJE

   od 20. travnja 2010.
   o ponovnom ispitivanju ograničenja za kratkolančane klorirane parafine (tvari SCCP) navedene u Prilogu XVII. Uredbi (EZ) br. 1907/2006 Europskog parlamenta i Vijeća
   (priopćena pod brojem dokumenta C(2010) 1942)
   (Tekst značajan za EGP)
   (2010/226/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 69. stavak 5.,
   nakon savjetovanja s odborom uspostavljenim člankom 133. Uredbe (EZ) br. 1907/2006,
   budući da:

               (1)

               Pismom od 4. lipnja 2009. Nizozemska je predložila da se preispita ograničenje za kratkolančane klorirane parafine (SCCP) iz unosa 42. u Prilogu XVII. Uredbi (EZ) 1907/2006 i o tome je podnijela dokaze u skladu s člankom 69. stavkom 5. te uredbe. Nizozemska navodi da te tvari poseban rizik za okoliš predstavljaju u proizvodima, uključujući gumenu robu, građevinske materijale (brtvila), tekstil i proizvode koji se tretiraju bojama i premazima jer ti proizvodi u svojem životnom ciklusu hlape, ispiru se i erodiraju.

               (2)

               U posljednjoj dopuni Izvješća Europske unije o procjeni rizika (2), utvrđenom u okviru Uredbe Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari (3), zaključeno je da tvari SCCP ispunjavaju kriterije za svrstavanje u postojanu bioakumulativnu i toksičnu tvar (PBT), a utvrđeni su i dodatni rizici za okoliš kod prevlačenja tekstila i proizvodnje/prerade gumenih smjesa. Zbog njihovih PBT svojstava, za tvari SCCP utvrđeno je da su posebno zabrinjavajuće tvari (SVHC), pa su stavljene na popis tvari koje se predlažu za uvrštavanje u skladu s člankom 59. Uredbe (EZ) br. 1907/2006.

               (3)

               Odlukom 2007/395/EZ od 7. lipnja 2007. o nacionalnim odredbama o upotrebi kratkolančanih kloriranih parafina koju je Kraljevina Nizozemska objavila prema članku 95. stavku 4. Ugovora o EZ-u (4), Komisija je Nizozemskoj odobrila da zadrži svoje nacionalne odredbe o tvarima SCCP koje su bile strože od odredbi o tim tvarima sadržanim u Prilogu I. Direktivi Vijeća 76/769/EEZ od 27. srpnja 1976. o usklađivanju zakona i drugih propisa država članica o ograničenjima stavljanja na tržište i uporabi određenih opasnih tvari i pripravaka (5). Ta postojeća stroža ograničenja za tvari SCCP navedena su u Komunikaciji Komisije u skladu s člankom 67. stavkom 3. Uredbe (EZ) br. 1907/2006 (6) i Nizozemska ih može zadržati do 1. lipnja 2013.

               (4)

               Za tvari SCCP predloženo je uvrštavanje u Protokol o postojanim organskim onečišćujućim tvarima u okviru Konvencije UNECE-a o dalekosežnom prekograničnom onečišćenju zraka kao i u Stockholmsku konvenciju o postojanim organskim onečišćujućim tvarima. Budući da do toga uvrštenja još nije došlo, za tvari SCCP primjereno je pokrenuti preispitivanje ograničenja prema Uredbi (EZ) br. 1907/2006 kako ne bi došlo do kašnjenja s eventualnim usvajanjem odgovarajućih mjera za smanjivanje rizika.

               (5)

               Prema članku 69. stavku 4. Uredbe (EZ) br. 1907/2006 Nizozemska bi trebala izraditi dokumentaciju koja je u skladu sa zahtjevima iz Priloga XV. toj uredbi,

         DONIJELA JE OVU ODLUKU:
   Članak 1.
   Ograničenje za kratkolančane klorirane parafine (SCCP) iz unosa 42. u Prilogu XVII. Uredbi (EZ) br. 1907/2006 ponovno se ispituje u skladu s postupkom utvrđenim u članku 69. te uredbe.
   Članak 2.
   Ova je Odluka upućena državama članicama i Europskoj agenciji za kemikalije.

      Sastavljeno u Bruxellesu 20. travnja 2010.

            Za Komisiju

         Antonio TAJANI

            Potpredsjednik

      (1)  SL L 396, 30.12.2006., str. 1.

      (2)  Izvješće Europske unije o procjeni rizika – ažurirana verzija, kolovoz 2008. – dostupno je na adresi: http://ecb.jrc.ec.europa.eu.

      (3)  SL L 84, 5.4.1993., str. 1.

      (4)  SL L 148., 9.6.2007., str. 17.

      (5)  SL L 262, 27.9.1976., str. 201.

      (6)  SL C 130, 9.6.2009., str. 3.